**LĪGUMS Nr. \_\_\_\_\_\_\_\_**

**par zinātnisko pakalpojumu sniegšanu**

Rīgā 20\_\_. gada \_\_\_.\_\_\_\_\_\_\_\_\_\_

Rīgas Tehniskā universitāte (turpmāk – Izpildītājs) zinātņu prorektora Tāļa Juhnas personā, kurš rīkojas uz Rīgas Tehniskā universitātes Satversmes (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora rīkojuma par paraksta tiesībām pamata,

un

SIA A/S “..........” (turpmāk – Pasūtītājs) valdes priekšsēdētāja ................ personā, kurš rīkojas uz Pasūtītāja statūtu pamata,

turpmāk Pasūtītājs un Izpildītājs kopā saukti – Puses, noslēdz šāda satura līgumu (turpmāk – Līgums):

# Līguma priekšmets

* 1. Pasūtītājs pasūta un Izpildītājs apņemas sniegt Pasūtītājam cietā biokurināmā analīžu veikšanas pakalpojumus atbilstoši Pasūtītāja iesniegtajiem paraugiem (turpmāk – Darbs). Pasūtītājs apņemas Izpildītājam par Darbu samaksāt Līgumā noteikto samaksu atbilstoši Līguma nosacījumiem.
  2. Izpildītājs Darbu veic, ievērojot Pasūtītāja pasūtījumu un tāmi (1.pielikums) (turpmāk – Tāme).
  3. Līgumā netiek noteikts veicamo Darbu skaits un apjoms, Izpildītājs veic Pasūtītājam faktiski nepieciešamo Darbu skaitu un apjomu.

# Darba nodošanas un pieņemšanas kārtība

* 1. Lai Pasūtītājs pasūtītu Darbu Līguma ietvaros, iepriekš sazinoties ar Izpildītāja Līgumā norādīto kontaktpersonu, Pasūtītājs iesniedz Izpildītājam paraugus un Puses paraksta paraugu nodošanas-pieņemšanas aktu, kurā norādīti nodotie paraugi un konkrēts Darba uzdevums, vēlamais Darba izpildes termiņš un Darba rezultātu saņemšanas kārtība.
  2. Uzskatāms, ka Izpildītājs ir pieņēmis Darbu un tā termiņus, pēc tam, kad Izpildītājs ir parakstījis Līguma 2.1.punktā minēto paraugu nodošanas-pieņemšanas aktu. Izpildītājam ir tiesības pabeigt Darbu pirms noteiktā termiņa.
  3. Izpildītājs nodod Darbu Pasūtītājam pēc tā pabeigšanas, nosūtot Darba metodiku, Darba rezultātus un rēķinu par Darbu elektroniski uz Līguma 2.5.3.punktā norādīto Pasūtītāja e-pasta adresi, ja Līguma 2.1.punktā minētajā paraugu nodošanas-pieņemšanas aktā nav norādīts cita Darba rezultātu saņemšanas kārtība.
  4. Ja pēc Līguma 2.1.punktā minētā paraugu nodošanas-pieņemšanas akta parakstīšanas un parauga pieņemšanas Izpildītājs konstatē, ka paraugs satur elementus (piemēram, dzīvas radības, vai elementus, kurus testējot var radīt bojājumus Izpildītāja iekārtām), kas nav saistīti ar cieto kurināmo, tad Izpildītājs ir tiesīgs neturpināt testēšanu, par to nekavējoties informējot Pasūtītāju. Šādā gadījumā Pasūtītājs neveic Darba apmaksu, un Pasūtītajam ir tiesības saņemt atpakaļ nodotos paraugus 7 (septiņu) darba dienu laikā pēc pieprasījuma iesniegšanas Izpildītājam uz Līgumā norādīto Izpildītāja e-pasta adresi, pie paraugu saņemšanas parakstot attiecīgu paraugu nodošanas-pieņemšanas aktu.
  5. Līguma saistību izpildei (tajā skaitā ar tiesībām risināt ar Līguma saistību izpildi saistītus jautājums, kontrolēt Līguma saistību izpildi, pasūtīt/pieņemt Darbu, u.tml.) Puses pilnvaro šādas personas:
     1. no Izpildītāja puses: pētnieks, Miķelis Dzikēvičs, 26346881, 67089943, mikelis.dzikevics@rtu.lv;
     2. no Izpildītāja puses: pētnieks, Vivita Priedniece, 67089908, vivita.priedniece@rtu.lv;
     3. no Pasūtītāja puses: amats, vārds, uzvārds, telefons, e-pasta adrese.
  6. Par komunikāciju Pušu starpā saistībā ar Līguma izpildi ir uzskatāma arī komunikācija izmantojot Līguma 2.5.punktā norādītās Pušu pārstāvju e-pastu adreses.

# Līguma termiņš un izpildes kārtība

* 1. Ja Puses ir vienojušās, ka Darba izpildei ir nepieciešama izejvielu vai paraugu piegāde Izpildītājam, Pasūtītājs par saviem līdzekļiem nodrošina paraugu nogādāšanu Izpildītājam šādā adresē: Rīga, Āzenes iela 12/1, 616. kab.
  2. Pēc Pasūtītāja pieprasījuma, ja Izpildītājs tādu saņēmis ne vēlāk kā 30 dienu laikā pēc Darba rezultātu nodošanas, Darba veikšanai neizmantotās izejvielas vai paraugi tiek atgriezti Pasūtītājam, parakstot paraugu nodošanas-pieņemšanas aktu. Ja Izpildītājs šajā punktā norādītajā termiņā nav saņēmis Pasūtītāja pieprasījumu par neizmantoto izejvielu vai paraugu atdošanu, tad tie pāriet Izpildītāja īpašumā.
  3. Ja Pasūtītājs kavē vielu paraugu piegādes termiņu vai nav nodrošinājis Izpildītāja pārstāvju piekļuvi Pasūtītāja objektam Pušu norunātajā laikā, vai ir piegādājis nepietiekamu izejvielu vai paraugu apjomu, Izpildītājam ir tiesības pagarināt Darba izpildes termiņu par šāda kavējuma laiku vai līdz pietiekama apjoma izejvielu vai paraugu piegādei.

# Darba apmaksa un norēķinu kārtība

* 1. Par Darbu Pasūtītājs kopā samaksā Izpildītājam summu atbilstoši veikto Darbu skaitam, apjomam un izmaksām saskaņā ar Tāmi.
  2. Izpildītājs sagatavo rēķinu(-s) atbilstoši Tāmei un faktiski veiktajam Darbu skaitam un apjomam un ar e-pasta starpniecību nosūta rēķinu uz 2.5.3.punktā norādīto Pasūtītāja e‑pasta adresi. Puses vienojas, ka elektroniskais rēķins ir derīgs bez paraksta.
  3. Darba apmaksu Pasūtītājs veic, pamatojoties uz Izpildītāja izsūtīto rēķinu(-iem), ar pārskaitījumu uz Izpildītāja norādīto norēķinu kontu.
  4. Samaksu par veikto Darbu(-iem) Pasūtītājs veic rēķinā norādītajā apmaksas termiņā.

# Citi nosacījumi

* 1. Puses publicitātes nolūkos drīkst izmantot Līguma esamības faktu, informējot sabiedrību par Pasūtītāja un Izpildītāja sadarbību un sadarbības virzieniem.
  2. Gadījumā, ja ir nepieciešamas izmaiņas Darba uzdevumā un/vai Tāmē, Puses vienojas par nepieciešamo grozījumu veikšanu Līgumā.
  3. Gadījumā, ja Līguma izpildes laikā rodas nepārvaramas varas apstākļi, tādi kā dabas katastrofas, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi, masu nemieri vai citi ārkārtēji apstākļi, kurus Puses nevarēja paredzēt un novērst ar saviem spēkiem un līdzekļiem, līgumsaistību izpildes laiks un citi termiņi pagarinās par periodu, kurā pastāv nepārvaramas varas radītie apstākļi. Puses šādā gadījumā neuzņemas atbildību par Līguma saistību neizpildi laika periodā, kurā norisinās nepārvaramas varas apstākļi.
  4. Ja nepārvaramas varas apstākļi pastāv ilgāk nekā četrus mēnešus, jebkura Puse var vienpusēji izbeigt Līgumu, par to rakstveidā paziņojot otrai Pusei.
  5. Ja Līguma izpildes sakarā Pusēm rodas kādi strīdi vai domstarpības, Puses tos vispirms risina sarunu ceļā, ja sarunu ceļā vienošanos neizdodas panākt, tad strīdi vai domstarpības risināmi tiesā Latvijas Republikas normatīvajos aktos noteiktajā kārtībā.
  6. Visi Līguma pielikumi ir neatņemamas Līguma sastāvdaļas.
  7. Visi Līguma labojumi, grozījumi un papildinājumi noformējami rakstveidā, Pusēm par to vienojoties, un pievienojami Līgumam, kā tā pielikumi.
  8. Līgums stājas spēkā ar tā abpusējas parakstīšanas brīdi un ir spēkā 3 (trīs) gadus. Līguma spēkā esamības laikā uzņemtās saistības ir spēkā līdz to pilnīgai izpildei. Jebkurai no Līguma pusēm ir tiesības vienpusēji izbeigt līgumu pirms termiņa, vismaz 30 (trīsdesmit) dienas iepriekš nosūtot par to rakstveida paziņojumu uz otras puses juridisko adresi.
  9. Līgums sagatavots uz \_\_ lapaspusēm (ieskaitot pielikumus) divos identiskos eksemplāros, pa vienam eksemplāram katrai Pusei, abiem eksemplāriem ir vienāds juridiskais spēks.

# Pušu paraksti un rekvizīti:

|  |  |
| --- | --- |
| **IZPILDĪTĀJS:**  Rīgas Tehniskā universitāte  Juridiskā adrese: Kaļķu iela 1,  Rīga, LV‑1658  PVN reģ. Nr.: LV90000068977  Valsts kase  Konta Nr. LV96TREL915101R000000  Zinātņu prorektors  \_\_\_\_\_\_\_\_\_\_\_\_\_\_\_ /Tālis Juhna/  \_\_\_.\_\_\_.20\_\_. | **PASŪTĪTĀJS:**  SIA AS „Nosaukums”  Juridiskā adrese:  Iela…Pilsēta…LV  PVN reģ. Nr.:  Banka:  Konts:  Amats  \_\_\_\_\_\_\_\_\_\_\_\_\_ /Vārds Uzvārds/  \_\_\_.\_\_\_.20\_\_. |

1.pielikums

20\_\_. gada \_\_.\_\_\_\_\_\_\_ līgumam Nr. \_\_\_\_\_

**Tāme**

|  |  |  |  |  |
| --- | --- | --- | --- | --- |
| **Nr.p.k.** | **TESTĒŠANAS PAKALPOJUMI** | **Cena par vienu vienību EUR bez PVN\*** | **PVN 21%** | **Cena EUR ar PVN 21%** |
| 1. | Parauga sagatavošana | 19.23 | 4.04 | 23.27 |
| 2. | Kopējais mitruma saturs (1) | 17.85 | 3.75 | 21.60 |
| 3. | Pelnu saturs sausai masai (550 °C) (1;2) | 19.58 | 4.12 | 23.70 |
| 4. | Sadegšanas siltums (augstākais un zemākais) (1;2) | 41.55 | 8.73 | 50.28 |
| 5. | Smalknes saturs (< 3,15 mm) | 25.01 | 5.26 | 30.27 |
| 6. | Granulu mehāniskā ilgizturība (2) | 10.39 | 2.19 | 12.58 |
| 7. | Tilpumblīvums (2) | 10.39 | 2.19 | 12.58 |
| 8. | Pelnu kušanas temperatūra (iekļaujot pelnu iegūšanu) (1) | 75.13 | 15.78 | 90.91 |

(1) Nepieciešams veikt Parauga sagatavošanu; maksa par parauga sagatavošanu tiek piemērota vienreiz vienam paraugam

(2) Rezultāta noteikšanai nepieciešams veikt parauga kopējā mitruma analīzi

\*Cenā ir iekļauts atskaitījums 9,1% apmērā RTU infrastruktūrai

**Pušu paraksti un rekvizīti:**

|  |  |
| --- | --- |
| **IZPILDĪTĀJS:**  Rīgas Tehniskā universitāte  Juridiskā adrese: Kaļķu iela 1,  Rīga, LV‑1658  PVN reģ. Nr. LV90000068977  Valsts kase  Konta Nr. LV96TREL915101R000000  Zinātņu prorektors  \_\_\_\_\_\_\_\_\_\_\_\_\_\_\_ /Tālis Juhna/  \_\_\_.\_\_\_.20\_\_. | **PASŪTĪTĀJS:**  SIA AS „Nosaukums”  Juridiskā adrese:  Iela…Pilsēta…LV  PVN reģ. Nr.:  Banka:  Konts:  Amats  \_\_\_\_\_\_\_\_\_\_\_\_\_ /Vārds Uzvārds/  \_\_\_.\_\_\_.20\_\_. |